Večenike (Večerić)
<s>Večenike ili Večerić je župa iz ranog srednjeg vijeka u oblasti Huma, Bosna i Hercegovina.</s><s>Primarno značenje ove riječi nema geografski sadržaj, a etimološki korijen je riječ ″veče″.</s><s>Oba izraza nalaze se u istorijskim izvorima, pa ni jedan ne može se odbaciti.</s>

<s>Dio istoričara smatra da su na ovom području živjeli pripadnici plemena Vetonci, koje je ogranak istoimenog zapadnoslavenskog plemena u porječju Labe u Poljskoj.</s><s>Iz imena plemena lako se izvodi ime župe, Večenike.</s>

<s>U arhivu Dubrovnika, ime župe Večerić se pominje više puta (trgovina robljem, pljačke, otimačina, status).</s>

<s>U povelji kralja Ostoje Radivojevićima, spominje se i provincia Vechenicam.</s><s>Analizom tih dokumenata, smatra se, prema današnjoj administrativnoj podjeli, da se župa prostirala na području opština Čitluk, Široki Brijeg i Mostar.</s><s>Po starijoj nomenklaturi to su: Brotnjo, Blato i bliža okolina Mostara (sa Bijelim poljem i Drežnicom).</s><s>Ovaj teritorij se i do savremenog doba ponaša kao određena cjelina.</s><s>U tursko doba i kadiluk Mostar obuhvata nahije Mostar, Brotnjo, Blato i Drežnica.</s>

<s>U drugoj polovini XIII vijeka raspala se ranofeudalna župa Večenike, i to ime zadržala je uža okolina današnjeg Mostara.</s><s>U petom desetljeću XV vijeka tu postoje dva grada, jedan na zapadnoj, drugi na istočnoj obali Neretve, oba sa svojim upravnim distriktima.</s><s>U istorijskim izvorima, grad na desnoj obali nije imao svoje ime, već se zvao po široj regiji – Cimski grad, ili po smještaju kraj mosta – civitas Pontis.</s><s>Grad na lijevoj obali spominje se u periodu 1444-1452, kao –Nebojša u distriktu Večeriću.</s>

<s>Proces integracije gradova završen je 1468., u prvim godinama turske uprave.</s><s>Tada jedinstveni grad nosi narodno ime Mostar (tur.</s><s>Kopruhisar).</s>

<s>Prema dubrovačkim izvorima Mostar (jedan od njegovih dijelova, ili most), osnovao je djed Crkve bosanske, Radin Butković, u to vrijeme upravni i financijski činovnik na dvoru Stjepana Vukčića Kosače.</s>

<s>Reference</s>

<s>Hum
Mostar
Čitluk
Široki Brijeg</s>

